امریکانین فلوریدا ایالتی‌نین سرف‌ساید شهرجیگینده یاشاییش بیناسی‌نین چؤکمه‌سی نتیجه‌سینده اؤلن‌لرین سایی 16-یا چاتیب.
میامی بلدیه صدری دانیلا لوین کاوا  کئچیردیگی مطبوعات کنفرانسیندا بیلدیریب کی، داغینتی‌لار آلتیندان داها دؤرد نفرین جسدی چیخاریلیب.بونونلا دا اؤلن‌لرین عمومی سایی 16-یا چاتیب.
او، حادثه زامانی بینادا اولدوغو احتیمال ائدیلن 147 نفرین یئری‌نین هله ده معینلشدیریلمه‌دیگینی ده دئییب.
اؤلکه پرزیدنتی جو بایدن فلوریدا-دا فوق العاده وضعیت رژیمی اعلان ائدیب. آغ ائو رهبری خانیمی ایله بیرلیکده قضانین باش وئردیگی اراضییه گئده‌جک.
خاطیرلاداق کی، میامی-دئید دایره‌سی‌نین سرف ساید شهرجیگینده 12 مرتبه‌لی بینا ژوئن‌ین 24-ا کئچن گئجه قیسمن داغیلیب.
